सी॰ एस॰ नायडू

कोट्टरी सुबन्ना नायडु (18 अप्रैल 1914 - 22 नवंबर 2002) भारतीय क्रिकेट खिलाड़ी थे, जिन्होंने 1934 से 1952 तक ग्यारह टेस्ट खेले। वह क्रिकेट खिलाड़ी सी॰ के॰ नायडू के छोटे भाई थे।

सी॰ एस॰ नायुडू ने अपना पहला प्रथम श्रेणी मैच 1932 में खेला था जब वह 17 वर्ष के थे। 1961 में 46 वर्ष की उम्र में उन्होंने अपना अंतिम मैच खेला। उन्होंने 56 रणजी ट्रॉफी मैच खेले, जिसमें उन्होंने आठ टीमों का प्रतिनिधित्व किया और उनमें से चार टीमों की कप्तानी की। 1942-43 में रणजी ट्रॉफी टूर्नामेंट में, वह भारत में एक सत्र में चालीस विकेट लेने वाले पहले गेंदबाज बने। 1944-45 में रणजी ट्रॉफी के फाइनल में, उन्होंने रणजी ट्रॉफी के एक मैच में 917 गेंद फेंकने का रिकॉर्ड बनाया।

सन्दर्भ

श्रेणी:1914 में जन्मे लोग
श्रेणी:२००२ में निधन
श्रेणी:भारतीय टेस्ट क्रिकेट खिलाड़ी